છેલ્લા સાડા ત્રણ વર્ષથી, જ્યારથી તેમણે વડાપ્રધાનની ખુરશી સંભાળી છે ત્યારથી આજ સુધીમાં નરેન્દ્ર મોદીએ એક પણ પત્રકાર પરિષદનું આયોજન કર્યું નથી. એને બદલે તેમણે ક્યાંતો એકપક્ષી ‘મન કી બાત’ જેવા કાર્યક્રમો કે પછી મિત્રતા ધરાવતી ન્યુઝ ચેનલો પર ગોઠવેલ વાર્તાલાપો નો સહારો લીધો છે. ફક્ત જે ચેનલો અને મીડિયા ઘરો, જે સરકારના દ્રષ્ટિકોણને જ સાચો દર્શાવે તેમનેજ ઈન્ટરવ્યું મળી શકે, જે મોદીએ ૨૦ અને ૨૧ જાન્યુઆરીના રોજ ઝી ન્યુઝ અને ટાઈમ્સ નાઉ ને આપેલા ઈન્ટરવ્યું પરથી છતું થાય છે. ઘણા એવી દલીલ કરી શકે કે રાષ્ટ્રના વડા માટે પ્રેસને મળવું અને તમામ પ્રશ્નોના જવાબ આપવા ફરજીયાત ણ હોય શકે. પરંતુ સીધા સંપર્કના અભાવમાં પ્રેસ પાસે તેમના જાહેર ઉચ્ચારણો પરથી અંદાજ લગાવવા સિવાય કોઈ બીજો ચારો બચતો નથી કે વડા પ્રધાન કે રાષ્ટ્રપતિ શું વિચારે છે અને હવે, અમેરિકાના રાષ્ટ્રપતિ ડોનાલ્ડ ટ્રમ્પના કેસમાં થઇ રહ્યું છે તેમ, તેમના સોશ્યલ મીડિયા પરની કોમેન્ટો પરથી. ટ્રમ્પના મામલે પણ તેઓ એ તમામ પ્રકાશનોને ‘ફેક ન્યુઝ’ કહીને ઉડાવી દે છે જે તેમની સામે સવાલ ઉભા કરે છે, તેમછતાં, વ્હાઈટ હાઉસના પ્રેસના રેગ્યુલર બ્રીફિંગમાં કોઈ રુકાવટ આવી નથી અને ટીવી પ્રસારણમાં સવાલ અને જવાબ બંને સામાન્ય નાગરીકો સાંભળી શકે છે. ભારતમાં, આ પ્રકારના વાર્તાલાપો સદંતર બંધ થઇ ગયા છે સિવાય કે બજેટની પૂર્વ સંધ્યા હોય કે પછી કોઈ અગત્યની પોલીસી નું પ્રસારણ હોય.